钦定古今图书集成/理学汇编/学行典/第193卷 > 丁鹤年
## 钦定古今图书集成/理学汇编/学行典/第193卷 > 丁鹤年

按《仰山脞录》：洪武时，诗人丁鹤年，西域人也。常卜日
葬其父，霖雨十日不止，鹤年仰天悲泣，冀日雨止，葬
毕，雨如初时。兵乱后，失母墓所在，悲慕深切，夜梦母
告以葬所，邻翁韩重者亦梦焉。即其地求而得之，见
母尸正中一齿如漆，复啮指滴血试之，良验，遂改祔
父圹。其诚感如此，人呼“丁孝子。”善吟诗，有集行于世。